Vindhastigheder og temperaturforhold

Hvilken sammenhæng er der mellem vindhastigheden og temperaturen? I Indien er der en høj vindhastighed langs østkysten og helt oppe nordpå. Langs østkysten er det de høje temperaturer, der forårsager den høje vindhastighed. Når luften på jorden opvarmes, stiger den til vejrs. Der dannes lavtryk tæt på jorden og højtryk længere oppe. Jo højere temperaturen er, des højere en trykforskel vil dannes, og det er denne høje trykforskel, der skaber de høje vindhastigheder. I det nordlige Indien er det andre faktorer, der spiller ind på vindhastigheden. Indien er meget bjergrigt mod nord, og jo højere op i bjergene man kommer, des færre hastighedsbremsende genstande, såsom huse og træer, har vinden passeret, mens den har bevæget sig langs mere lavtliggende områder. Står du oppe på et bjerg, befinder du dig højere oppe end huse og træer på jordplan, og vindene i de højder bremses derfor ikke på vejen. På tegningen ser vi hvordan de to nederste vinde bremses af træet og huset, mens de to øverste kan fortsætte upåvirkede. Det røde punkt vil derfor rammes af en højere vindhastighed end det blå punkt. I den centrale nordlige del af landet, ser vi også en relativt høj vindhastighed. Dette skyldes, at dette område befinder sig langs den 30. breddegrad, hvor en af vindcellerne har sit udbredningspunkt. Vinde søger altså ned mod jorden ved dette punkt, og medvirker til en høj vindhastighed.